Okresná prokuratúra Brezno 
Boženy Němcovej 3, 977 31 Brezno 	

Sp. zn. : 1 Pv 285/12/6603	Brezno, 31.3.2014
EEČ : 2-46-32-2014

U Z N E S E N I E

Trestná vec:	obvinený XXXXX  
Prečin:	Marenie konkurzného alebo vyrovnacieho konania podľa § 242 odsek 1 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Brezno
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Brezno zo dňa 3.12.2012, spisová značka 1 Pv 285/12/6603, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v dobe od 19.01.2012 odkedy bol právoplatne zbavený funkcie ustanoveného správcu konkurznej podstaty úpadcu XXXXX XXXXX a to uznesením Krajského súdu v Banskej Bystrici č. 46-24 K 109/98 zo dňa 09.08.2011 v spojení s uznesením Najvyššieho súdu Slovenskej republiky č. 4 Obo 95/2011 zo dňa 30.11.2011, právoplatným a vykonateľným dňa 19.01.2012, až doposiaľ, si neplnil svoje povinnosti správcu konkurznej podstaty v zmysle zákona č. 328/1991 Z. z. o konkurze a vyrovnaní v znení neskorších predpisov tým, že najmenej od roku 2006 nepredkladal riadne a včas správy vyžadované súdom a po právoplatnom zbavení funkcie správcu konkurznej podstaty až doposiaľ, napriek písomným výzvam o súčinnosť, neodovzdal všetky listinné doklady súvisiace s predmetným konkurzným konaním, novej ustanovenej správkyni XXXXX XXXXX čím jej znemožnil riadne plnenie si povinností správcu konkurznej podstaty. 

Uznesením prokurátora Okresnej prokuratúry Brezno zo dňa 3.12.2012, spisová značka 1 Pv 285/12/6603, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Námestník okresného prokurátora v Brezne uznesením 1 Pv 285/12/6603 zo dňa 03.12.2012 podľa § 216 ods. 1 Tr. por. podmienečne zastavil trestné stíhanie obv. XXXXX, za prečin marenia konkurzného alebo vyrovnacieho konania podľa § 242 ods. 1 písm. a) Tr. zák., ktorého sa dopustil tak, že

	v dobe od 19.01.2012 odkedy bol právoplatne zbavený funkcie ustanoveného správcu konkurznej podstaty úpadcu XXXXX XXXXX a to uznesením Krajského súdu v Banskej Bystrici č. 46-24 K 109/98 zo dňa 09.08.2011 v spojení s uznesením Najvyššieho súdu Slovenskej republiky č. 4 Obo 95/2011 zo dňa 30.11.2011, právoplatným a vykonateľným dňa 19.01.2012, až doposiaľ, si neplnil svoje povinnosti správcu konkurznej podstaty v zmysle zákona č. 328/1991 Z. z. o konkurze a vyrovnaní v znení neskorších predpisov tým, že najmenej od roku 2006 nepredkladal riadne a včas správy vyžadované súdom a po právoplatnom zbavení funkcie správcu konkurznej podstaty až doposiaľ, napriek písomným výzvam o súčinnosť, neodovzdal všetky listinné doklady súvisiace s predmetným konkurzným konaním, novej ustanovenej správkyni XXXXX XXXXX čím jej znemožnil riadne plnenie si povinností správcu konkurznej podstaty. 

	Podľa § 216 ods. 2 Tr. por. bola obv. XXXXX zároveň určená skúšobná doba v trvaní 12 mesiacov. Uznesenie o podmienečnom zastavení trestného stíhania nadobudlo právoplatnosť dňa 21.12.2012. 
                                                                             
          V priebehu určenej skúšobnej doby, ktorá plynula obvinenému od 21.12.2012 do 21.12.2013, obvinený nespáchal žiadny skutok, ktorý by napĺňal zákonné znaky skutkovej podstaty niektorého trestného činu. Nenachádza sa v evidencii priestupkov OU Brezno. Takisto v uvedenom období nebol vedený v evidencii trestne stíhaných osôb na území SR. 

	Na základe vyššie uvedených skutočností možno teda konštatovať, že obv. XXXXX v priebehu skúšobnej doby viedol riadny život, nespáchal žiadny trestný čin, a tak možno usudzovať, že samotné trestné stíhanie v rámci prípravného konania postačilo na jeho prevýchovu. 

	Preto bolo potrebné rozhodnúť o osvedčení obvineného XXXXX.                     

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboslav Čižmár
prokurátor